《别李莘韬余献甫》
明代·尹伸

南行碌碌颇违心，博势无休便陆沈。
名义有权堪自解，炎荒缘分不从今。
游情赖得同瓢笠，闺思凭他怨藁砧。
君辈果期归计早，数行白简望知音。

作者简介：明叙州府宜宾人，字子求。万历二十六年进士。授承天推官。天启中，以贵州威清道辅王三善，讨安邦彦。三善败死后，伸守普安有功。崇祯时历河南右布政使，罢归家居。张献忠军破叙州时被杀。